Document ID: 32010R1005

Reference:
9.11.2010
DA
Den Europæiske Unions Tidende
L 291/36
KOMMISSIONENS FORORDNING (EU) Nr. 1005/2010
af 8. november 2010
om typegodkendelseskrav for slæbeanordninger til motorkøretøjer og om gennemførelse af Europa-Parlamentets og Rådets forordning (EF) nr. 661/2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer
(EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions Funktionsmåde,
under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (1), særlig artikel 14, stk. 1, litra a), og
ud fra følgende betragtninger:
(1)
Forordning (EF) nr. 661/2009 er en særskilt forordning, som vedrører EF-typegodkendelsesproceduren i henhold til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (2).
(2)
Forordning (EF) nr. 661/2009 ophæver Rådets direktiv 77/389/EØF af 17. maj 1977 om indbyrdes tilnærmelse af medlemsstaternes lovgivning om slæbeanordninger på motordrevne køretøjer (3). Kravene i nævnte direktiv bør overføres til nærværende forordning og, hvor det er nødvendigt, ændres for at tilpasse dem til udviklingen inden for videnskabelig og teknisk viden.
(3)
Anvendelsesområdet for nærværende forordning svarer til anvendelsesområdet for direktiv 77/389/EØF og er således begrænset til køretøjer i klasse M og N.
(4)
I forordning (EF) nr. 661/2009 fastlægges de grundlæggende bestemmelser for krav til typegodkendelse af motorkøretøjer for så vidt angår slæbeanordninger. Derfor bør der fastsættes særlige procedurer, prøvninger og krav til sådanne typegodkendelser.
(5)
Foranstaltningerne i dette direktiv er i overensstemmelse med udtalelse fra Det Tekniske Udvalg for Motorkøretøjer —
VEDTAGET DENNE FORORDNING:
Artikel 1
Anvendelsesområde
Denne forordning finder anvendelse på køretøjer i klasse M og N, som defineret i bilag II til direktiv 2007/46/EF.
Artikel 2
Definitioner
I denne forordning forstås ved:
(1)   »køretøjstype for så vidt angår slæbeanordning«: køretøjer, som ikke er forskellige med hensyn til væsentlige aspekter som slæbeanordningernes egenskaber
(2)   »slæbeanordning«: en anordning i form af en krog, et øje eller i anden form, til hvilken der kan fastgøres et forbindelsesled som f.eks. en trækstang eller et slæbetov.
Artikel 3
Bestemmelser for EF-typegodkendelse af et køretøj med hensyn til slæbeanordninger
1.   Fabrikanten eller dennes repræsentant skal til den typegodkendende myndighed indsende ansøgningen om EF-typegodkendelse af en køretøjstype med hensyn til slæbeanordninger.
2.   Ansøgningen udformes i overensstemmelse med den model af oplysningsskemaet, som findes i del 1 i bilag I.
3.   Hvis alle relevante krav i bilag II til nærværende forordning er opfyldt, meddeler godkendelsesmyndigheden EF-typegodkendelse og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.
En medlemsstat må ikke tildele samme nummer til en anden køretøjstype.
4.   Ved anvendelse af stk. 3 udsteder den typegodkendende myndighed en EF-typegodkendelsesattest i overensstemmelse med modellen i del 2 i bilag I.
Artikel 4
Gyldighed og udvidelse af godkendelser meddelt i henhold til direktiv 77/389/EØF
De nationale myndigheder skal tillade salg og ibrugtagning af køretøjer, som er typegodkendt før den dato, som er angivet i artikel 13, stk. 2, i forordning (EF) nr. 661/2009, og fortsat meddele udvidelse af godkendelser for disse køretøjer i henhold til bestemmelserne i direktiv 77/389/EØF.
Artikel 5
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. november 2010.
På Kommissionens vegne
José Manuel BARROSO
Formand
(1)  EUT L 200 af 31.7.2009, s. 1.
(2)  EUT L 263 af 9.10.2007, s. 1.
(3)  EFT L 154 af 13.6.1977, s. 41.
BILAG I
Administrative dokumenter til EF-typegodkendelse af køretøjer med hensyn til slæbeanordninger
DEL 1
Oplysningsskema
MODEL
Oplysningsskema nr. … vedrørende EF-typegodkendelse af et motorkøretøj for så vidt angår slæbeanordninger.
Nedennævnte oplysninger skal indsendes i tre eksemplarer og omfatte en indholdsfortegnelse. Eventuelle tegninger skal forelægges i den relevante målestok på A 4-ark eller foldet til denne størrelse og være tilstrækkelig detaljerede. Eventuelle fotografier skal ligeledes være tilstrækkelig detaljerede.
Hvis de i dette oplysningsskema omhandlede systemer, komponenter eller separate tekniske enheder omfatter elektronisk styrede funktioner, anføres relevante funktionsspecifikationer.
0.   GENERELT
0.1.   Fabriksmærke (firmabetegnelse): …
0.2.   Type: …
0.2.1.   Eventuel(le) handelsbetegnelse(r): …
0.3.   Typeidentifikationsmærker, såfremt disse er markeret på køretøjet (1): …
0.3.1.   Mærkningens placering: …
0.4.   Køretøjets klasse (2): …
0.5.   Fabrikantens navn og adresse: …
0.8.   Navn(e) og adresse(r) på samlefabrik(ker): …
0.9.   Navn og adresse på fabrikantens repræsentant (i givet fald): …
1.   KØRETØJETS ALMINDELIGE SPECIFIKATIONER
1.1.   Fotografier og/eller tegninger af et repræsentativt køretøj: …
2.   MASSE OG DIMENSIONER (3)
 (4)
2.8.   Største teknisk tilladte totalmasse som angivet af fabrikanten (5): …
2.11.5.   Køretøjet er/er ikke (6) egnet til anvendelse til bugsering
12.   ANDRE FORHOLD
12.3.   Slæbeanordning(er)
12.3.1.   Fortil: krog/øje/andet (6)
12.3.2.   Bagtil: krog/øje/andet/ingen (6)
12.3.3.   Tegning eller fotografi af chassis/karrosseridel, der viser slæbeanordningens (-ernes) placering, konstruktion og montering: …
Forklarende bemærkninger
DEL 2
EF-typegodkendelsesattest
MODEL
Format: A4 (210 × 297 mm)
EF-TYPEGODKENDELSESATTEST
Meddelelse vedrørende:
—
EF-typegodkendelse (7)
—
udvidelse af EF-typegodkendelse (7)
—
afslag på EF-typegodkendelse (7)
—
inddragelse af EF-typegodkendelse (7)
af en køretøjstype med hensyn til slæbeanordninger
i henhold til forordning (EU) nr. 1005/2010, senest ændret ved forordning (EU) nr. …/… (7).
EF-typegodkendelsesnummer: …
Årsag til udvidelse: …
AFSNIT I
0.1.   Fabriksmærke (firmabetegnelse): …
0.2.   Type: …
0.2.1.   Eventuel(le) handelsbetegnelse(r): …
0.3.   Typeidentifikationsmærker, såfremt disse er markeret på køretøjet (8): …
0.3.1.   Mærkningens placering: …
0.4.   Køretøjets klasse (9): …
0.5.   Fabrikantens navn og adresse: …
0.8.   Navn(e) og adresse(r) på samlefabrik(ker): …
0.9.   Navn og adresse på fabrikantens repræsentant (i givet fald): …
AFSNIT II
1.   Supplerende oplysninger: se addendum
2.   Teknisk tjeneste, som er ansvarlig for udførelse af prøvningerne: …
3.   Prøvningsrapportens dato: …
4.   Prøvningsrapportens nummer: …
5.   Bemærkninger (eventuelt): se addendum
6.   Sted: …
7.   Dato: …
8.   Underskrift: …
Bilag
:
Informationspakke
Prøvningsrapport
(1)  Hvis typeidentifikationsmærkningen indeholder tegn, der ikke er relevante for beskrivelsen af de typer køretøjer, komponenter eller separate tekniske enheder, der er omfattet af dette oplysningsskema, erstattes sådanne tegn i følgedokumenterne med »?« (f.eks. ABC??123??).
(2)  Angivelse i henhold til definitionerne i bilag II, del A, til direktiv 2007/46/EF.
(3)  Ved udførelse med normalt førerhus og med førerhus med sovekabine oplyses for begge udførelser dimensioner og masse.
(4)  ISO-standard nr. 612: 1978 — Road vehicles — Dimensions of motor vehicles and towed vehicles — terms and definitions.
(5)  Angiv højeste og laveste værdier for hver variant.
(6)  Det ikke relevante slettes.
(7)  Det ikke gældende overstreges.
(8)  Hvis typeidentifikationsmærkningen indeholder tegn, der ikke er relevante for beskrivelsen af de typer køretøjer, komponenter eller separate tekniske enheder, der er omfattet af dette oplysningsskema, erstattes sådanne tegn i følgedokumenterne med »?« (f.eks. ABC??123??).
(9)  Som defineret i bilag II, afsnit A, til direktiv 2007/46/EF.
Addendum
til EF-typegodkendelsesattest nr. …
1.
Supplerende oplysninger:
1.1.
Kort beskrivelse af køretøjstypen med hensyn til konstruktion, dimensioner, linjer og materialesammensætning: …
1.2.
Samlet antal slæbeanordninger og deres placering: …
1.3.
Metode for fastgørelse til køretøjet: …
1.4.
Køretøjets største teknisk tilladte totalmasse (kg): …
2.
Slæbeanordning(er) fortil: aftagelig/ikke-aftagelig (1) krog/øje/andet (1)
3.
Slæbeanordning(er) bagtil: aftagelig/ikke-aftagelig (1) krog/øje/andet/ingen (1)
4.
Køretøjet er/er ikke (1) egnet til anvendelse til bugsering
5.
Bemærkninger: …
(1)  Det ikke gældende overstreges.
BILAG II
Krav til slæbeanordninger
1.   SÆRLIGE KRAV
1.1.   Mindste antal anordninger.
1.1.1.
Alle køretøjer skal have en slæbeanordning monteret fortil.
1.1.2.
Køretøjer i klasse M1, som defineret i direktiv 2007/46/EF, bilag II, del A, skal også have en slæbeanordning monteret bagtil, bortset fra køretøjer, der ikke er egnet til anvendelse til bugsering.
1.1.3.
En slæbeanordning bagtil kan erstattes af en mekanisk koblingsanordning som defineret i FN/ECE-regulativ nr. 55 (1), under forudsætning af at kravene i punkt 1.2.1 er opfyldt.
1.2.   Belastning og stabilitet
1.2.1.
Enhver slæbeanordning monteret på køretøjet skal være i stand til at modstå en statisk trækkraft og en statisk trykkraft svarende til mindst halvdelen af køretøjets største teknisk tilladte totalmasse.
2.   PRØVNINGFORSKRIFTER
2.1.   Prøvebelastninger i form af både trækkraft og trykkraft påføres på hver slæbeanordning monteret på køretøjet.
2.2.   Prøveblastningerne påføres i den vandrette længderetning i forhold til køretøjet.
(1)  EUT L 373 af 27.12.2006, s. 50.

Summary:
Slæbeanordninger til motorkøretøjer
Slæbeanordninger til motorkøretøjer
 
RESUMÉ AF:
Forordning (EU) nr. 1005/2010 om typegodkendelseskrav for slæbeanordninger til motorkøretøjer
HVAD ER FORMÅLET MED FORORDNINGEN?
Den fastsætter reglerne i forbindelse med typegodkendelse af slæbeanordninger* til motorkøretøjer.  Formålet er at tilpasse de nuværende krav til den videnskabelige og tekniske udvikling.  Den indgår i gennemførelsen af forordning (EF) nr. 661/2009 om sikkerhed af motorkøretøjer.  
HOVEDPUNKTER
Berørte køretøjstyper
Forordningen anvendes for køretøjer af kategori M og N, herunder:motorkøretøjer med mindst fire hjul, der er konstrueret til at transportere passagerer  motorkøretøjer med mindst fire hjul, der er konstrueret til at transportere varer.  Krav til slæbeanordningerProducenterne pålægges at udstyre køretøjerne med en slæbeanordning. Slæbeanordningen skal være i stand til at modstå en statisk trækkraft og en statisk trykkraft svarende til mindst halvdelen af køretøjets største teknisk tilladte totalmasse.  Forordningen fastsætter desuden prøvningsprocedurer til kontrol af, at udstyret opfylder kravene.  Regler for EU-typegodkendelse
Køretøjsfabrikanten skal indsende en ansøgning om EU-typegodkendelse til den kompetente myndighed. Denne ansøgning skal indeholde bestemte oplysninger:køretøjets fabriksmærke og type  køretøjets største teknisk tilladte totalmasse angivet af producenten  en tegning eller et billede af chassiset/køretøjets karrosseri, der viser slæbeanordningens konstruktion samt placering og montering.  Hvis de kompetente myndigheder finder, at køretøjet opfylder alle krav til slæbeanordninger, skal de meddele EU-typegodkendelse og udstede et typegodkendelsesnummer i henhold til direktiv 2007/46/EF.
HVORNÅR GÆLDER FORORDNINGEN FRA?
Den trådte i kraft den 29. november 2010.
BAGGRUND
For yderligere oplysninger henvises til:Direktiver og forordninger om motorkøretøjer, deres påhængskøretøjer, systemer og komponenter (Europa-Kommissionen).  
VIGTIGE BEGREBER
Slæbeanordning: en anordning i form af en krog, et øje eller i anden form, til hvilken der kan fastgøres et forbindelsesled som f.eks. en trækstang eller et slæbetov.
HOVEDDOKUMENT
Kommissionens forordning (EU) nr. 1005/2010 af 8. november 2010 om typegodkendelseskrav for slæbeanordninger til motorkøretøjer og om gennemførelse af Europa-Parlamentets og Rådets forordning (EF) nr. 661/2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (EUT L 291 af 9.11.2010, s. 36-42).
TILHØRENDE DOKUMENTER
Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (EUT L 200 af 31.7.2009, s. 1-24).
Efterfølgende ændringer af forordning (EF) nr. 661/2009 er indarbejdet i grundteksten. Denne konsoliderede udgave har ingen retsvirkning.
Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) (EUT L 263 af 9.10.2007, s. 1-160).
Se den konsoliderede udgave.
seneste ajourføring 02.05.2019